****

დასაქმების ხელშეწყობის სახელმწიფო სააგენტო

სსიპ დასაქმების ხელშეწყობის სახელმწიფო სააგენტო ფუნქციონირებს 2020 წლის პირველი იანვრიდან.

სააგენტო წარმოდგენილია თბილისის 5 რაიონსა და საქართველოს 7 სამხარეო ცენტრში:

* თბილისის სერვის ცენტრები: დიდუბე-ჩუღურეთი, გლდანი-ნაძალადევი, ისანი -სამგორი, ვაკე-საბურთალო და ძველი თბილისი.
* სამხარეო ცენტრები: კახეთი, ქვემო ქართლი, შიდა ქართლი, იმერეთი, სამეგრელო-ზემო სვანეთი, გურია და აჭარის ა.რ.

**სააგენტოს მიზანია:**

* მოსახლეობის შრომისა და დასაქმების ხელშეწყობა;
* შრომის ბაზრის აქტიური პოლიტიკის გატარება;
* ცირკულარული შრომითი მიგრაციის განვითარება.

**სააგენტოს ფუნქციებია:**

* დასაქმების ხელშეწყობის სახელმწიფო პროგრამების განხორციელება;
* შრომის ბაზრის საინფორმაციო სისტემის მართვა და განვითარება;
* სამუშაო ძალის შესახებ სტატისტიკური ინფორმაციის მოგროვება და ანალიზი;
* შრომის ბაზრის აქტიური პოლიტიკის ღონისძიებების განხორციელება;
* შრომითი მიგრაციის სფეროში სახელმწიფოთაშორისი სქემების განხორციელება.

**სააგენტოს სერვისების მიმღები პირები:**

* საქართველოში მცხოვრები სამსახურის მაძიებლები, მათ შორის: საქართველოში სტატუსის მქონე მოქალაქეობის არ მქონე პირები და ლტოლვილის ან ჰუმანიტარული სტატუსის მქონე პირები;
* საქართველოში მოქმედი დამსაქმებლები (კერძო სექტორი).

**სააგენტოს სერვისები:**

* **პირის სამუშაოს მაძიებლად რეგისტრაცია** - ელექტრონულად, შრომის ბაზრის მართვის საინფორმაციო სისტემაში/სააგენტოში არსებულ მონაცემთა ერთიან ბაზაში პირის რეგისტრირება;
* **ინფორმირება** - სამუშაოს მაძიებლისთვის დასაქმების ხელშეწყობის ღონისძიებების შესახებ ინფორმაციის მიწოდება;
* **პროფილირება** - სამუშაოს მაძიებლის შესახებ ისეთი ინფორმაციის მოძიება, რომელიც აუცილებელია მისი პროფესიული შესაძლებლობების იდენტიფიცირებისა და დასაქმების პერსპექტივის განსაზღვრისთვის;
* **დასაქმების შესაძლებლობის შეფასება** - ფასდება სამუშაოს მაძიებლის დასაქმების ალბათობა სააგენტოს მიერ შემუშავებული, მისი პროფესიული და ინდივიდუალური კრიტერიუმებისთვის მინიჭებული კოეფიციენტების საფუძველზე;
* **კარიერული განვითარების ინდივიდუალური გეგმა** - იმ ღონისძიებათა ეფექტიანად და რეალისტურად დაგეგმვა, რომლებიც ხელს შეუწყობს სამუშაოს მაძიებლის შრომის ბაზარზე გააქტიურებას, კვალიფიკაციის ამაღლებას, სამუშაოს მოძიებასა და დასაქმებას;
* **საშუამავლო მომსახურება** - ვაკანსიის შესაფერისი კადრის მოძიება/ შერჩევა (ერთი კვირის ვადაში) და მონაცემების დამსაქმებლისთვის მიწოდება;
* **პროფესიული ორიენტირება და კონსულტირება** - სააგენტოში რეგისტრირებული სამუშაოს მაძიებლებისთვის შრომის ბაზარზე ქცევის წესების გაცნობა, მათი კონკურენტუნარიანობის ამაღლების ხელშეწყობა.;
* **მხარდაჭერითი დასაქმების სერვისი მოწყვლადი ჯგუფებისთვის -** მოწყვლადი, დაბალკონკურენტუნარიანი პირების დასაქმების ხელშეწყობის სერვისების დანერგვა;
* **დასაქმების ფორუმების ორგანიზება** - პოტენციურ კანდიდატთა არჩევის ან სასურველი სამუშაო ადგილის მოძიების მიზნით, სხვადასხვა ეკონომიკური სექტორის წარმომადგენელი დამსაქმებლებისა და რეგისტრირებული სამუშაოს მაძიებლების ორგანიზებული, მასიური შეხვედრა/გასაუბრება.

**დასაქმების ხელშეწყობის პროგრამები:**

* პროფესიული მომზადება-გადამზადების პროგრამა - შრომის ბაზრის მოთხოვნად პროფესიებში სამუშაოს მაძიებელთათვის პროფესიული მომზადების და პროფესიული გადამზადების მოკლევადიანი და გრძელვადიანი კურსების უზრუნველყოფა. სამიზნე ჯგუფი: შრომის ბაზრის მართვის საინფორმაციო სისტემა - Worknet.gov.ge-ზე რეგისტრირებული სამუშაოს მაძიებლები 16 წლიდან.
* სტაჟირების პროგრამა - სამუშაო გარემოში მუშაობისთვის საჭირო უნარების და გამოცდილების შეძენა, რისთვისაც სტაჟირების პროგრამაში ჩართული სამუშაოს მაძიებლები უზრუნველყოფილი არიან სახელმწიფო სტიპენდიით (200 ლარი ოდენობით) 1-დან 3 თვემდე ვადით. პროგრამა იძლევა შემდგომში დასაქმების რეალურ პერსპექტივას. სამიზნე ჯგუფი: შრომის ბაზრის მართვის საინფორმაციო სისტემა - Worknet.gov.ge-ზე რეგისტრირებული სამუშაოს მაძიებლები 16 წლიდან.
* ხელფასის სუბსიდირების პროგრამა - ახალგაზრდები, შშმ და სსსმ სამუშაოს მაძიებელ პირთა დასაქმების ხელშეწყობის მიზნით, დამსაქმებლებთან შეთანხმების მიღწევის გზით, ახალ ან არსებულ თავისუფალ სამუშაო ადგილებზე დასაქმებულ ბენეფიციართა შრომის ანაზღაურების სუბსიდირება (50 % დაფინანსებით, არაუმეტეს 560 ლარისა). სამიზნე ჯგუფი: შრომის ბაზრის მართვის საინფორმაციო სისტემა - Worknet.gov.ge-ზე რეგისტრირებული: 16-დან 29 წლის ჩათვლით ახალგაზრდები მოწყვლადი ჯგუფებიდან (დევნილები, სოციალურად დაუცველი პირები, რომელთა სარეიტინგო ქულა არ აღემატება 100 000-ს, სახელმწიფო ზრუნვის ქვეშ მყოფი და სახელმწიფო ზრუნვიდან გამოსული პირები); შშმ პირები; სსსმ პირები;

**დასაქმების ხელშეწყობის სახელმწიფო სააგენტოს ცენტრალური ოფისი:** ქ. თბილისი, მ. ასათიანის ქ. N9

**Facebook გვერდი** - https://www.facebook.com/worknet.gov.ge/?ref=page\_internal;

**ცხელი ხაზი:** 032 2 39 53 06

**ელ. ფოსტა:** infosesa@moh.gov.ge